Renée Zellweger

**Renė Zelvėger** (*Renée Zellweger*, g. 1969 m. balandžio 25 d. Ketyje, Teksase) – norvegų-šveicarų kilmės JAV aktorė. Studijavo žurnalistiką. Filme debiutavo 1992 m.

## Biografija
Gimė Ketyje, Teksase. Jos tėvas Emil Erich Zellweger – inžinierius mechanikas – kilęs iš Šveicarijos, mama – Kjellfried Irene norvegų-finų kilmės; dirbo akušere ir guvernante. Renée turi vyresnį brolį, jo vardas Andrew.

Renée susidomėjo aktoryste dar vidurinėje mokykloje, kur dalyvavo teatro užsiėmimuose. Studijų metu Teksaso universitete Ostine ji mokėsi ir aktorystes. Kine debiutavo 1992 m. filme „A Taste of Killing“ kartu su aktoriumi Jasonu Batemanu. Ji tapo žinoma suvaidinusi filme „Kruvinosios skerdynės Teksase. Kita karta“, po dvejų metų režisierius Cameron Crove pasiūlė Renée vaidmenį filme „Džeris Magvairas“ su Tomu Kruzu.

Vėliau Renée suvaidino filme „Aš, kitas aš ir Irena“, bei filme „Seselė Betė“. Už šį vaidmenį ji gavo Auksinio gaublio apdovanojimą. Tačiau tikroji šlovė atėjo jai suvaidinus pagrindinį vaidmenį filme „Bridžitos Džouns dienoraštis“. Su aktorės suvaidintu personažu identifikavosi tūkstančiai moterų visame pasaulyje. Už šį vaidmenį Zellweger gavo pirmąją Oskaro nominaciją.

Vėliau sekė filmas „Čikaga“, kuris buvo nominuotas Oskarui 13 kategorijų. Po metų, 2004 m., Renée apdovanojama Oskaru kaip geriausia antro plano aktorė už vaidmenį dramoje „Šaltasis kalnas“.

## Filmografija

### Filmai
* 2016: Bridžitos Džouns kūdikis (Bridget Jones Baby), kaip Bridžita Džouns

* 2010: Mano meilės daina (My Own Love Song), kaip Jane Wyatt
* 2009: Byla 39 (Case 39), kaip Emily Jenkins
* 2009: Monstrai prieš ateivius (Monsters vs Aliens), kaip Katie (balsas)
* 2009: Mano vienintėlis ir nepakartojamas (My One and Only), kaip Anne Deveraux
* 2009: Poniutė kaime (New in Town), kaip Lucy Hill
* 2008: Apalosa (Appaloosa), kaip Allison French
* 2008: Odinės galvos (Leatherheads), kaip Lexie Littleton
* 2007: Bitės filmas (Bee Movie), kaip Vanessa Bloome (balsas)
* 2006: Mis Potter (Miss Potter), kaip Beatrix Potter
* 2005: Pakilęs iš pelenų (Cinderella Man), kaip Mae Braddock
* 2004: Bridžita Džouns: Ties proto riba (Bridget Jones: The Edge of Reason), kaip Briždžita Džouns
* 2004: Visa tiesa apie ryklį (Shark Tale), kaip Angie (balsas)
* 2003: Šaltasis kalnas (Cold Mountain), kaip Ruby Thewes
* 2003: Šalin meilę (Down with Love), kaip Barbara Novak
* 2002: Čikaga (Chicago), kaip Roxie Hart
* 2002: Baltasis Oleandras (White Oleander), kaip Claire Richards
* 2001: Bridžitos Džouns dienoraštis (Bridget Jones’s Diary), kaip Bridžita Džouns
* 2000: Aš, kitas aš ir Irena (Me, Myself & Irene), kaip Irene P. Waters
* 2000: Seselė Betė (Nurse Betty), kaip Betty Sizemore
* 1999: Viengungis (The Bachelor), kaip Anne Arden
* 1998: Tai, kas svarbiausia (One True Thing), kaip Ellen Gulden
* 1998: Brangiau už rubinus (A Price Above Rubies), kaip Sonia Horowitz
* 1997: Melagis (Deceiver), kaip Elizabeth
* 1996: Džeris Magvairas (Jerry Maguire), kaip Dorothy Boyd
* 1996: The Whole Wide World, kaip Novalyne Price
* 1995: The Low Life, kaip Poetė
* 1995: Empire Records, kaip Gina
* 1995: Kruvinosios skerdynės Teksase. Kita karta (The Return of the Texas Chainsaw Massacre), kaip Jenny
* 1994: Meilė ir 45 kalibras kaip Starlene Cheatham
* 1994: Shake, Rattle and Rock!, kaip Susan
* 1994: 8 sekundės (8 Seconds), kaip Buckle Bunny
* 1994: Tikrovė kandžiojasi (Reality Bites), kaip poetė Tami
* 1993: Dazed and Confused, kaip Nesi
* 1993: Mano vaikinas grįžo (My Boyfriend’s Back)
* 1993: Murder in the Heartland, kaip Barbara Von Busch
* 1992: A Taste for Killing, kaip Mary Lou

### Televizijos serialai
* 2001: King of the Hill, kaip Tammy Duvall (balsas)
* 1994: Rebel Higway, kaip Susan

### Prodiuserė
* 2008: Living Proof
* 2006: Miss Potter

## Nuorodos
* Renée Zellweger IMDb duomenų bazėje